钦定古今图书集成/历象汇编/庶征典/第082卷 > 王充论衡 > 《是应》
## 钦定古今图书集成/历象汇编/庶征典/第082卷 > 王充论衡 > 《是应》

儒曰：“道至大者，日月精明，星辰不失其行。翔风起，甘
露降，雨济而阴一者，谓之甘雨”，非谓雨水之味甘也。
推此以论甘露，必谓其降下时适，润养万物，未必露
味甘也。亦有露甘味如饴蜜者，俱太平之应，非养万
物之甘露也。何以明之？案甘露如饴蜜者，著于树木，
不著于五谷。彼露味不甘者，其下时土地滋润流湿
“万物洽沾濡漙。”由此言之《尔雅》且近得实。缘《尔雅》之
言，验之于物。按味甘之露，下著树木，察所著之树，不
能茂于所不著之木。然今之甘露，殆异于《尔雅》之所
谓甘露。欲验《尔雅》之甘露，以万物丰熟，灾害不生，此
则甘露降下之验也。甘露下，是则醴泉矣。